TVT คาดกำไรไตรมาส 4/58 ฟื้นตัวแนะนำซื้อราคาเป้าหมาย 3.44 บาท
TVT คาดกำไรไตรมาส 4/58 ฟื้นตัวเทียบไตรมาสก่อนหน้าเป็น 15-20 ล้านบาท จากการเข้าสู่ช่วง High season ของธุรกิจสื่อโฆษณาและมีละครรับจ้างผลิตออกอากาศ 2 เรื่องแนะนำซื้อราคาเป้าหมาย 3.44 บาท
18 พ.ย. 2558

บล.โนมูระ พัฒนสินระบุในบทวิเคราะห์ (18 พ.ย.) ว่า บริษัท ทีวี ธันเดอร์ จำกัด (มหาชน) หรือ TVT มีมุมมอง Neutral ต่อผลประกอบการไตรมาส 3/58 ที่ออกมาชะลอตัวตามคาด มีกำไรอยู่ที่ 9 ล้านบาท (-59%เทียบช่วงเดียวกันของปีก่อน, -15% เทียบไตรมาสก่อนหน้า) เนื่องจากได้รับผลกระทบจากภาวะเศรษฐกิจและรายการทีวีใหม่มีต้นทุนสูง
คาดกำไรไตรมาส 4/58 ฟื้นตัวเทียบไตรมาสก่อนหน้าเป็น 15-20 ล้านบาท จากการเข้าสู่ช่วง High season ของธุรกิจสื่อโฆษณาและมีละครรับจ้างผลิตออกอากาศ 2 เรื่อง
นอกจากนี้ ยังมีประเด็นบวกจากการทำ M&amp;A กับผู้ผลิตคอนเทนต์รายอื่นซึ่งคาดว่าจะสามารถประกาศได้ภายในไตรมาส 4/58 1 Deal (ยอดขาย 20-30% ของ TVT) และภายในครึ่งแรกปี 59  อีก 1 Deal (ยอดขาย 70-80% ของ TVT) เราจึงยังคงคำแนะนำ BUY ราคาเป้าหมาย 3.44 บาท